പ്രധാനമന്ത്രി മോദിയുടെ ജന്മദിനം: 71 അടി നീളമുള്ള സിറിഞ്ച് ആകൃതിയിലുള്ള കേക്ക് മുറിച്ചു ആഘോഷിച്ചു. ഭോപ്പാല്: പ്രധാനമന്ത്രി നരേന്ദ്ര മോദിയുടെ ജന്മദിനം വ്യത്യസ്ത രീതിയില് ആഘോഷിച്ചു മദ്ധ്യപ്രദേശ് ബിജെപി പ്രവര്ത്തകര്.71അടി നീളമുള്ള കേക്ക് മുറിച്ചായിരുന്നു ആഘോഷം. 71അടി യുളള സിറിഞ്ച് ആകൃതിയിലുള്ള കേക്കാണ് മുറിച്ചത്. നമോ ടിക്ക് മോദിജിക്ക് നന്ദി എന്ന വാചകം കേക്കില് എഴുത്തിയിട്ടുണ്ടായിരുന്നു. വാക്സിനേഷന് പദ്ധതിക്ക് പാര്ട്ടി പ്രവര്ത്തകര് പ്രധാനമന്ത്രിയോട് നന്ദി രേഖപ്പെടുത്തി. മുദ്രാവാക്യവും പ്രധാനമന്ത്രിയുടെ ചിത്രവുമുള്ള വെളുത്ത ടിഷര്ട്ടും മാസ്കും ധരിച്ചാണ് പാര്ട്ടി പ്രവര്ത്തകര് പരിപാടിയില് പങ്കെടുത്തത്. ഞങ്ങള് ഇത് ജനങ്ങളുടെ സേവന ദിനമായി കാണുന്നു. ഇന്ന് 71 പേര് രക്തം ദാനം ചെയ്യുമെന്നും എല്ലാവരും പ്രതിജ്ഞയെടുത്തിട്ടുണ്ട്. പ്രധാനമന്ത്രി ദീര്ഘായുസ്സോടെ ഇരിക്കട്ടെ എന്നും ആളുകള്ക്ക് വേണ്ടി പ്രവര്ത്തിക്കട്ടെ എന്നും ബിജെപി പ്രവര്ത്തകര് ആശംസിച്ചു. എന്നാല് പ്രധാനമന്ത്രിയുടെ ജന്മദിനം ചരിത്രപരമാക്കാമാണ് ബിജെപി ലക്ഷ്യമിടുന്നത്. ഇന്ന് വാക്സിന് കുത്തിവയ്പ്പില് റെക്കോര്ഡ് സ്ഥാപിക്കാനാണ് പാര്ട്ടിയുടെ ലക്ഷ്യം.